open-index/open-wikipedia-markdown huggingface dataset:
Ολυμπιακό Στάδιο του Μόντρεαλ

Το **Ολυμπιακό Στάδιο του Μόντρεαλ** (αγγλικά *Olympic Stadium*, γαλλικά *Stade Olympique de Montréal*) είναι στάδιο πολλαπλών χρήσεων που βρίσκεται στο Μόντρεαλ του Καναδά. Κατασκευάστηκε τη δεκαετία του 1970 ως το κύριο στάδιο για την διεξαγωγή των Ολυμπιακών Αγώνων του 1976. Η κατασκευή του Ολυμπιακού Σταδίου του Μόντρεαλ κόστισε ένα δισεκατομμύριο δολάρια Καναδά , τρεις φορές περισσότερο απ' ό,τι είχε αποφασιστεί, λόγω καθυστερήσεων και τεχνικών δυσκολιών.

Το στάδιο είναι το μεγαλύτερο στον Καναδά με βάση τη χωρητικότητά του. Μετά τους Ολυμπιακούς Αγώνες, τοποθετήθηκε τεχνητός χλοοτάπητας και έγινε έδρα των επαγγελματικών ομάδων μπέιζμπολ και αμερικανικού ποδοσφαίρου του Μόντρεαλ. Παρόλα αυτά οι Αλουέτς του αμερικανικού ποδοσφαίρου έφυγαν από το γήπεδο το 1988 και η ομάδα μπέιζμπολ των Έξπος μετακόμισε στην Ουάσινγκτον το 2004. Σήμερα στο στάδιο διοργανώνονται κυρίως συναυλίες και εκθέσεις. Το στάδιο χρησιμοποιείται περιστασιακά από τους Μόντρεαλ Ίμπακτ όταν χρειάζονται ένα γήπεδο με μεγαλύτερη χωρητικότητα ή όταν οι συνθήκες δεν επιτρέπουν την διεξαγωγή αγώνων σε εξωτερικό χώρο.

Στη βόρεια πλευρά του κτιρίου βρίσκεται ο πύργος του Μόντρεαλ, ο ψηλότερος κεκλιμένος πύργος του κόσμου, με ύψος 175 μέτρα. Ο πύργος δεν είχε ολοκληρωθεί όταν διεξήχθησαν οι Ολυμπιακοί Αγώνες. Το 1987 τοποθετήθηκε στο στάδιο η ανασυρρόμενη οροφή από κέβλαρ, αλλά το 1991 αποφασίστηκε να παραμείνει μονίμως κλειστή επειδή είχε σκιστεί αρκετές φορές από τον αέρα, ενώ το 1998 αντικαταστάθηκε από μόνιμη οροφή από κέβλαρ. Η κύρια οροφή του γηπέδου, έκτασης 43.504 τετραγων. μέτρων, είναι η μεγαλύτερη στο Κεμπέκ.

## Παραπομπές


Ολυμπιακο
Κατηγορία:Αθλητικές εγκαταστάσεις Θερινών Ολυμπιακών Αγώνων 1976
Μοντρεαλ
Μοντρεαλ
Δημαρχείο Χαϊδαρίου

Το νέο **Δημαρχείο Χαϊδαρίου** βρίσκεται σε ένα από τα πιο κομβικά σημεία της πόλης. Έχει οπτική προβολή επί της Εθνικής Οδού Αθηνών–Κορίνθου και βρίσκεται σε άμεση γειτνίαση με τον Ιστορικό Πύργο Παλατάκι, όπου στεγάζονται οι υπηρεσίες του Πνευματικού Κέντρου του Δήμου Χαϊδαρίου. Το κτίριο βρίσκεται στην απόληξη του κεντρικού δρόμου της πόλης, της Στρατάρχου Καραϊσκάκη.

Ιστορικά, το έργο έχει περάσει από πολλές φάσεις για να φτάσει στη σημερινή του μορφή.
Τον Ιανουάριο του 1983, αποτράπηκε η δημιουργία νεκροταφείου αυτοκινήτων που επιχειρήθηκε να γίνει στο εκεί οικόπεδο, με κατάληψη του χώρου που διήρκεσε για αρκετές εβδομάδες. Η συμμετοχή των κατοίκων και η αποφασιστικότητα των ιθυνόντων, απέτρεψαν την απώλεια του σημαντικού αυτού χώρου.
Το 1990, διενεργήθηκε Πανελλήνιος Αρχιτεκτονικός Διαγωνισμός, για τη βέλτιστη αρχιτεκτονική επιλογή του νέου Δημαρχείου της πόλης. Στην Επιτροπή του Διαγωνισμού, συμμετείχαν και εκπρόσωποι του  , του , του Εθνικού Μετσόβιου Πολυτεχνείου.
Σύμφωνα με το αποτέλεσμα του Αρχιτεκτονικού διαγωνισμού και την απονομή του Α' βραβείου στις αρχιτέκτονες **Μυρσίνη Σπαρτιώτη** και **Σπυριδούλα Τσορβά**, το 1994 ολοκληρώθηκε από τις ίδιες και παραδόθηκε στο Δήμο η μελέτη εφαρμογής για το νέο Δημαρχείο. 
Το 1999 το έργο εντάχθηκε προς χρηματοδότηση σε Πρόγραμμα του Ευρωπαϊκού Ταμείου Περιφερειακής Ανάπτυξης (ΕΤΠΑ) και μετά τη δημοπράτησή του υπογράφηκε η πρώτη σύμβαση τον Οκτώβριο  του 2000.
Το 2004 υπήρξε αποβολή του αναδόχου του έργου, αφού είχε υλοποιηθεί το μεγαλύτερο μέρος του έργου.
Τον Αύγουστο του 2006, και αφού το εργοτάξιο έμενε κλειστό για 2 χρόνια, υπογράφηκε νέα σύμβαση με νέο ανάδοχο, για την εκτέλεση του υπολειπόμενου έργου, αλλά και για την μερική ανακατασκευή τμημάτων του έργου.
Το 2006 εντάχθηκε το έργο, κατά ένα μέρος του, στο Πρόγραμμα «ΘΗΣΕΑΣ» του Υπουργείου Εσωτερικών, ενώ το 2007 εξασφαλίστηκε η πλήρης χρηματοδότηση του έργου από το ίδιο Πρόγραμμα.
Σήμερα, το έργο έχει ολοκληρωθεί και μέσα στο κτίριο στεγάζονται όλες οι συσχετιζόμενες με την Διοίκηση του Δήμου υπηρεσίες.

Μέσα από την ιστορική αυτή διαδρομή προκύπτει ότι η κατασκευή του Δημαρχείου έχει αποτελέσει μία από τις πρώτες προτεραιότητες όλων των Διοικήσεων του Δήμου μέχρι την τελική κατασκευή του. Το καλοκαίρι του 2010 ολοκληρώθηκε η εγκατάσταση όλων των υπηρεσιών Διοίκησης του Δήμου Χαϊδαρίου.

## Πηγές
* Ιστοσελίδα Δήμου Χαϊδαρίου

Χαιδαριου
Δημαρχειο
Διακήρυξη Χειραφέτησης

thumb|Με κόκκινο σημειώνονται οι Πολιτείες υπέρ της δουλείας τις οποίες αφορούσε το Διάταγμα, ενώ με μπλε σημειώνονται οι Πολιτείες υπέρ της δουλείας που δεν αφορούσε το Διάταγμα
right|200px
Η **Διακήρυξη Χειραφέτησης** ή **Διακήρυξη 95** ήταν εκτελεστικό διάταγμα του πρόεδρου των Η.Π.Α, Αβραάμ Λίνκολν, που εκδόθηκε στις 22 Σεπτεμβρίου του 1862,και ίσχυσε από την 1η Ιανουαρίου 1863 σύμφωνα με το οποίο, καταργούνταν από την 1η Ιανουαρίου του 1863 η δουλεία στις Πολιτείες που αποτελούσαν τότε (κατά τη διάρκεια του Εμφυλίου Πολέμου *(Νότιοι)* τις Συνομόσπονδες Πολιτείες της Αμερικής και είχαν κηρύξει τον πόλεμο εναντίων της Ένωσης *(Βόρειοι)*.

Η Διακήρυξη μετέτρεψε τη *Χειραφέτηση* σε ένα στόχο του Εμφυλίου Πολέμου. Επίσης εξασθένησε προσπάθειες μέσα στην Αγγλία και τη Γαλλία να αναγνωρίσουν επίσημα τη Συνομοσπονδία. Ενώ οι στρατιώτες της Ένωσης προέλαυναν μέσα στα εδάφη των επαναστατών ελευθέρωναν χιλιάδες σκλάβους τη μέρα. Πολλοί δεν περίμεναν και απλώς το έσκασαν από τους ιδιοκτήτες τους αναζητώντας ελευθερία. 

Οι πολιτείες που ήταν μεν υπέρ της δουλείας αλλά είχαν παραμείνει πιστές στην Ένωση και δεν είχαν κηρύξει τον πόλεμο εναντίον της ομοσπονδιακής κυβέρνησης, εξαιρούνταν από την απόφαση. Συγκεκριμένα εξαιρέθηκαν οι Πολιτείες του Μέριλαντ, του Ντέλαγουερ, του Μιζούρι και του Κεντάκυ. Η διακήρυξε επίσης δεν ίσχυε στο Τενεσί καθώς και στις περιοχές εντός της Βιρτζίνιας και της Λουιζιάνας που ήταν ήδη ελεγχόμενες από στρατεύματα της Ένωσης.

## Η Διακήρυξη
Στις 1 Ιανουαρίου 1863 ονόμασε τις 10 πολιτείες στις οποίες θα ίσχυε η διακήρυξη: Τέξας, Νότια Καρολίνα, Βόρεια Καρολίνα, Τζόρτζια, Αλαμπάμα, Μισισίπι, Αρκάνσας, Βιρτζίνια, Κεντάκι και Λουιζιάνα. Οι πέντε συνοριακές πολιτείες όπου η σκλαβιά ήταν ακόμα νόμιμη δεν επηρεάστηκαν από τη διακήρυξη καθώς ήταν ακόμα κομμάτια της Ένωσης. Επίσης η διακήρυξη δεν ίσχυε ούτε στο Τενεσί καθώς οι δυνάμεις της Ένωσης είχαν ήδη καταλάβει την περιοχή. Ορισμένες κομητείες της Βιρτζίνια που ήταν ακόμα στη διαδικασία απόσχισης από την τότε πολιτεία και δημιουργία της νέας πολιτείας της Δυτικής Βιρτζίνιας ονομάστηκαν συγκεκριμένα ως εξαιρέσεις όπως και μερικές ενορίες γύρω από τη Νέα Ορλεάνη στη Λουιζιάνα. 
Σύμφωνα με τη *Διακήρυξη*:

Οι πρώτοι που επωφελήθηκαν του διατάγματος ήταν οι αφροαμερικονοί που ζούσαν στις πολιτείες της Ένωσης οι οποίοι ελευθερώθηκαν αμέσως. Καθώς οι στρατιώτες του Βορρά κινούνταν ενάντια του Νότου ελευθέρωσαν σχεδόν και τους 4.000.000 σκλάβους της περιοχής. Μάλιστα πολλοί πρώην σκλάβοι εντάχθηκαν στον στρατό των Η.Π.Α.

Η πλήρης κατάργηση της δουλείας συντελέστηκε με την περίφημη  του αμερικανικού Συντάγματος, το 1865.

## Πηγές - Παραπομπές


Κατηγορία:Αμερικανικός Εμφύλιος Πόλεμος
Κατηγορία:Ανθρώπινα δικαιώματα στις Ηνωμένες Πολιτείες
Κατηγορία:Δουλεία
Αρσίτης

Ο **Αρσίτης **  ήταν πέρσης  στρατηλάτης και σατράπης της Ελληνοσποντιακής Φρυγίας. Ήταν αυτός που στον αγώνα της Περίνθου εναντίον του βασιλιά της Μακεδονίας του Φιλλίπου του Β' ενίσχυσε την πόλη. Το 334 π.χ. συμμετείχε στη μάχη του Γρανικού ενάντια στο Μέγα Αλέξανδρο . Σύμφωνα με κάποιες μαρτυρίες αυτοκτόνησε μετά την ήττα των Περσών.

## Πηγές


Κατηγορία:Σατράπες της Φρυγίας
Αποένζυμο

**Αποένζυμο** είναι το πρωτεϊνικό τμήμα ορισμένων ενζύμων, το οποίο μόνο του είναι ανενεργό. Στις περιπτώσεις αυτές, που είναι και οι περισσότερες, καταλυτική δράση εμφανίζεται μόνο με τη μορφή του ολοενζύμου, δηλ. ενός συμπλόκου του αποενζύμου  με ένα συνένζυμο που αποτελεί το καταλυτικό ενεργό τμήμα του ενζύμου 

## Παραπομπές


Κατηγορία:Ένζυμα
Ανάλυση οθόνης

Η **ανάλυση οθόνης** είναι χαρακτηριστικό των οθονών υπολογιστών, των τηλεοράσεων και γενικότερα των οθονών. Εκφράζει τον αριθμό των εικονοστοιχείων μιας οθόνης σε κάθε διάστασή της. Πιο συγκεκριμένα, είναι το γινόμενο του πλήθους των εικονοστοιχείων της οριζόντιας επί το πλήθος των εικονοστοιχείων της κάθετης διάστασης της οθόνης.

## Παραπομπές


Κατηγορία:Ορολογία τηλεόρασης
Κατηγορία:Τεχνολογίες προβολής
Μινύας

Ο **Μινύας** ήταν δισεγγονός τού Άλμου. Ο Άλμος, που κληρονόμησε τη βασιλεία του Ορχομενού από τον παλαιό και άκληρο βασιλιά Ετέοκλο, είχε 2 θυγατέρες, τη Χρύση και τη Χρυσογένεια. Η πρώτη από αυτές ζευγάρωσε με τον Άρη και έκανε γιό τον Φλεγύα. Η άλλη κόρη του Άλμου, η Χρυσογένεια, ζευγάρωσε με τον Ποσειδώνα και έκανε γιο τον Χρύση. Ο Χρύσης έγινε πατέρας του **Μινύα**.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Επώνυμοι ήρωες της ελληνικής μυθολογίας
Σατώ Φροντενάκ

Το **Σατώ Φροντενάκ** (*Château Frontenac*) είναι μεγάλο ξενοδοχείο στην πόλη του Κεμπέκ, Καναδάς. Το ξενοδοχείο λόγω της θέσης που κατέχει στον ορίζοντα της πόλης, έχει ανακηρυχθεί από το βιβλίο Γκίνες ως το πιο φωτογραφημένο ξενοδοχείο στο κόσμο. Το ξενοδοχείο ολοκληρώθηκε το 1893, ενώ ο κεντρικός πύργος κατασκευάστηκε αργότερα. Το 1980 ανακηρύχθηκε εθνικός ιστορικός τόπος του Καναδά. Σήμερα λειτουργεί ως *Fairmont Le Château Frontenac*.

## Ιστορία
Το Σατώ είναι κτισμένο κοντά στο ιστορικό κάστρο του Κεμπέκ, του οποίου την κατασκευή άρχισε ο Λουί ντε Μπουάντ ντε Φροντενάκ, κυβερνήτη της Νέας Γαλλίας, στα τέλη του 17ου αιώνα. Πριν την κατασκευή του ξενοδοχείο στη θέση βρισκόταν το Σατώ Σαιν-Λουί, το οποίο ήταν η επίσημη κατοικία του Βρετανού κυβερνήτη του Κάτω Καναδά και του Κεμπέκ.

Το Σατώ Φροντενάκ σχεδιάστηκε από τον αμερικανό αρχιτέκτονα Μπρους Πράις, ως ένα από το ξενοδοχεία που μοιάζουν με σατώ που κατασκευάστηκαν για την Canadian Pacific Railway (CPR) στα τέλη του 19ου και τις αρχές του 20ού αιώνα. Πιο πρόσφατες προσθήκες στο ξενοδοχείο, συμπεριλαμβανομένου του κεντρικού πύργου, σχεδιάστηκαν από τον Γουίλλιαμ Σάδερλαντ Μάξγουελ. Η πολιτική της CPR ήταν να προωθήσει τον τουρισμό πολυτελείας, προσελκύοντας εύπορους τουρίστες. Το Σατώ Φροντενάκ άνοιξε το 1893, έξι χρόνια μετά το ξενοδοχείο Μπανφ Σπριγκς, το οποίο ανήκε στην ίδια εταιρία και είχε παρόμοιο σχεδιασμό.

Η σύσκεψη του Κεμπέκ το 1943, στην οποία ο Γουίνστον Τσόρτσιλ, ο Φραγκλίνος Ρούσβελτ και ο Μακένζι Κινγκ συζήτησαν για την στρατηγική για τον Β΄ΠΠ, έλαβε χώρα στο Σατώ Φροντενάκ. Τμήμα της ταινίας του Άλφρεντ Χίτσκοκ του 1953 Η Εξομολόγηση γυρίστηκε στο ξενοδοχείο.

Αν και πολλά κτίρια στη Πόλη του Κεμπέκ είναι ψηλότερα, το ξενοδοχείο βρίσκεται στην κορυφή ενός ψηλού ακρωτηρίου πάνω από τον Άγιο Λαυρέντιο, και έχει θέα για αρκετά χιλιόμετρα. Το κτίριο είναι το πιο εξέχον χαρακτηριστικό της πόλης, όπως φαίνεται από την απέναντι όχθη του ποταμού. Έχει ύψος 77 μέτρα, 18 ορόφους και 618 δωμάτια.

## Παραπομπές


Κατηγορία:Κεμπέκ
Κατηγορία:Ξενοδοχεία στον Καναδά
Δυτική Φραγκίστα Ευρυτανίας

Η **Δυτική Φραγκίστα** είναι ορεινό χωριό του Νομού Ευρυτανίας, κτισμένο σε υψόμετρο 710 μέτρων δίπλα στην εθνική οδο Καρπενησίου - Αγρινίου. Παλαιότερα λεγόταν *Μικρή Φραγκίστα*. Η Δυτική Φραγκίστα μαζί με τους οικισμούς Γουλαίικα, Καρακάσι και Πετρουλαίικα αποτελούν την Τοπική Κοινότητα Δυτικής Φραγκίστας, που ανήκει στη Δημοτική Ενότητα Φραγκίστας του Δήμου Αγράφων. Σύμφωνα με την απογραφή του 2011 έχει 355 κατοίκους. Με το πρόγραμμα Καποδίστριας ήταν πρωτεύουσα του Δήμου Φραγκίστας, ενώ σήμερα ανήκει στο δήμο Αγράφων. Βρίσκεται 42 χιλιόμετρα δυτικά του Καρπενησίου και βόρεια της τεχνητής λίμνης Κρεμαστών.

Αξιοθέατα του χωριού είναι το δημοτικό σχολείο και η εκκλησία της Γεννήσεως της Θεοτόκου. Διαθέτει κέντρο υγείας. Στην ευρύτερη περιοχή υπάρχουν μονοπάτια για περίπατο ή πεζοπορία καθώς και δυνατότητες για trekking ή rafting.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πιάλεια Τρικάλων

Η **Πιάλεια** ή είναι οικισμός του Δήμου Πύλης στην Περιφερειακή Ενότητα Τρικάλων.

## Γενικά στοιχεία
Η Πιάλεια βρίσκεται στις παρυφές του Κόζιακα σε υψόμετρο 260 μέτρων. Χαρακτηρίζεται από τα πανύψηλα πλατάνια του, που συνοδεύουν σε όλη τη διαδρομή του το ποτάμι που το διασχίζει. Το χωριό απέχει μόλις 8 χιλιόμετρα από την πόλη της Πύλης απ' όπου εξυπηρετούνται και οι κάτοικοί της. Στο λόφο Παλαιόκαστρο ανάμεσα στην Πιάλεια και το Ξυλοπάροικο, σε υψόμετρο 400 περίπου μέτρων, ήταν κτισμένη η αρχαία Πιάλεια.

### Προσωπικότητες
Ο Βασίλειος Τσιαβαλιάρης από την Πιάλεια του Δήμου Πύλης ήταν σύμφωνα με τις μαρτυρίες και όλα τα στοιχεία της εποχής, ο πρώτος πεσών στον Ελληνοϊταλικό πόλεμο του 1940. 

## Διοικητικά στοιχεία
Αναφέρεται επίσημα, μετά την Τουρκοκρατία, ως *Καρβουνολεπενίτσα* το 1883 να ορίζεται έδρα του τότε δήμου Πιαλίων (μέχρι το 1886) ενώ το 1915 μετονομάστηκε σε Πιαλεία. Σύμφωνα με το σχέδιο Καλλικράτης μαζί με την Νεράιδα αποτελεί την ομώνυμη κοινότητα που υπάγεται στη δημοτική ενότητα Πιαλείων του Δήμου Πύλης και σύμφωνα με την απογραφή 2021 έχει 640 κατοίκους ενώ με την απογραφή του 2011 ήταν 755.

## Εξωτερικοί σύνδεσμοι

* Σύντομο οδοιπορικό στο χωριό Πιάλεια(Πιαλεία) Τρικάλων στον ιστότοπο https://trikalaculture.gr/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μοντελιμάρ

Το **Μοντελιμάρ** () είναι κοινότητα και πόλη στον νομό Ντρομ, στη νοτιοανατολική Γαλλία. Ο πληθυσμός της κοινότητας σύμφωνα με την απογραφή του 2011 είναι 35.372 κάτοικοι και είναι η δεύτερη μεγαλύτερη στον νομό μετά τη Βαλάνς. Η πόλη βρίσκεται στην ομώνυμη κοιλάδα, κοντά στον ποταμό Ροδανό. Εκεί υπάρχει το παλιό κάστρο των Αντεμάρ, με πύργους του 12ου και τείχη των 15ου και 17ου αιώνα. Στην πόλη υπάρχει μουσείο. 

## Φωτογραφίες

Εικόνα:Montélimar vue sud-ouest.JPG|Άποψη του Μοντελιμάρ


## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάννικα,τόμος 42,σελ.351,1990

Κατηγορία:Πόλεις του Ρον-Αλπ
Tesla Roadster (πρώτης γενιάς)

To **Tesla Roadster** είναι ηλεκτροκίνητο σπορ αυτοκίνητο, που κατασκευάστηκε από την αμερικανική αυτοκινητοβιομηχανία Tesla, Inc. από το 2008 έως το 2012. Ήταν και το πρώτο μοντέλο στην ιστορία της εταιρείας Tesla, αν και βασίστηκε στο σασί της Lotus Elise, καθώς και το πρώτο στην ιστορία πλήρως ηλεκτροκίνητο αυτοκίνητο που κατάφερε αυτονομία άνω των 200 μιλίων / 320 χιλιομέτρων.

Επιπρόσθετα, είναι το πρώτο στην ιστορία αυτοκίνητο που έχει τοποθετηθεί σε τροχιά γύρω από τον Ήλιο, καθώς το προσωπικό Tesla Roadster του Ίλον Μασκ εκτοξεύθηκε στις 6 Φεβρουαρίου 2018 στην πρώτη δοκιμαστική πτήση του πυραύλου Falcon Heavy από την SpaceX. Μαζί με το δεύτερο στάδιο του πυραύλου, το Tesla Roadster αυτό απέκτησε αρκετή ταχύτητα για να ξεφύγει από τη βαρύτητα της Γης και μπήκε σε ελλειπτική τροχιά γύρο από τον Ήλιο που περνάει από την τροχιά του Άρη.

## Αρχική παρουσίαση

Τα αρχικά πρωτότυπα του αυτοκινήτου αποκαλύφθηκαν επίσημα στο κοινό στις 19 Ιουλίου 2006, στη Σάντα Μόνικα της Καλιφόρνια, σε μια εκδήλωση 350 ατόμων μόνο με πρόσκληση, που πραγματοποιήθηκε στο Barker Hangar στο αεροδρόμιο της Σάντα Μόνικα. Σύντομα, παρουσιάστηκε στο περιοδικό Time τον Δεκέμβριο του 2006 ως αποδέκτης του βραβείου "Best Inventions 2006—Transportation Invention" του περιοδικού.

Το πρώτο Tesla Roadster παραγωγής παραδόθηκε τον Φεβρουάριο του 2008 στον πρώτο επενδυτή, πρόεδρο και αρχιτέκτονα προϊόντων της Tesla, Ίλον Μασκ.

## Απήχηση
Συνολικά, η Tesla πώλησε 2.450 αντίτυπα του Roadster και μάλιστα σε περισσότερες από 30 χώρες διεθνώς, ενώ τα περισσότερα από τα αυτά τα αντίτυπα πωλήθηκαν στην Ευρώπη και στην Ασία κατά τη διάρκεια του τετάρτου τετραμήνου του 2012. Από τις αρχές του έτους 2010, η Tesla παρήγαγε επίσημα και μια δεξιοτίμονη εκδοχή του μοντέλου. Ακόμα, τον Ιούλιο του 2010 υπέστη μια σειρά από βελτιώσεις και τότε μετονομάστηκε σε **Roadster 2.5** έως και τη λήξη της παραγωγής του.

Αναμένεται να αντικατασταθεί από μια δεύτερη γενιά του Roadster που θα μπει στην παραγωγή και θα κυκλοφορήσει, μετά από διαρκείς αναβολές, μέσα στο 2027.

## Δείτε επίσης
* Tesla, Inc.
* Tesla Roadster (δεύτερης γενιάς)
* Ηλεκτρικό αυτοκίνητο

## Παραπομπές


## Εξωτερικοί σύνδεσμοι

* Teslamotors - Wayback Machine
* Tesla Motors Club
* 
* White Papers and Presentation at Tesla Motors
* Official service information, owner's manuals, and open-sourced R&D documents

Roadster 2008
Roadster 2008
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
And the Address

[200px|thumb|Το "''And the Address''" συμπεριλήφθηκε στο σινγκλ του κομματιού "''[Flight of the Rat*"]]
Το *'And the Address** είναι ορχηστρικό τραγούδι του [[Hard Rock|χαρντ ροκ]] συγκροτήματος [[Deep Purple]] από τον πρώτο τους δίσκο με τίτλο "''[[Shades of Deep Purple]]''", του οποίου αποτέλεσε το εναρκτήριο κομμάτι. Το συγκρότημα επανηχογράφησε το κομμάτι για τον 21ο δίσκο του με τίτλο "''[[Whoosh!]]''".

==Σύνθεση και ηχογράφηση==
Το τραγούδι συνέθεσαν ο κιθαρίστας [[Ρίτσι Μπλάκμορ]] μαζί με τον κιμπορντίστα [[Τζον Λορντ]] και μία σελίδα με τις νότες κομματιού στάλθηκε αμέσως μετά στη Βιβλιοθήκη του [[Βρετανικό μουσείο|Βρετανικού Μουσείου]] για λόγους πνευματικής ιδιοκτησίας.

Το κομμάτι έχει διάρκεια 4 λεπτά και 38 δευτερόλεπτα και ήταν το πρώτο τραγούδι που έπαιξαν οι [[Deep Purple]] στην πρώτη τους ζωντανή εμφάνιση, στις [[20 Απριλίου]] [[1968]] στη [[Δανία]]. Μετά τη [[Σκανδιναβία|σκανδιναβική]] τους περιοδεία, ηχογράφησαν το πρώτο τους άλμπουμ στα "Pye's Marble Arch Studios" του [[Λονδίνο]]υ σε παραγωγή του [[Ντέρεκ Λώρενς]]. Κατά τις ζωντανές εμφανίσεις του συγκροτήματος, το συγκεκριμένο κομμάτι αποτελούσε όχημα για αυτοσχεδιασμό, επεκτείνοντας τη διάρκεια του ως και τα δέκα λεπτά.

Το "''And the Address''" συμπεριλήφθηκε στο σινγκλ του τραγουδιού "''[[Flight of the Rat]]''", το οποίο κυκλοφόρησε στην [[Αυστραλία]] και τη [[Νέα Ζηλανδία]] το [[1970]].

==Ζωντανές εκτελέσεις==
Ζωντανά ηχογραφημένες εκτελέσεις του "''And the Address''" υπάρχουν στη συλλογή "''[[BBC Sessions 1968–1970]]''" από τις [[25 Ιουνίου]] [[1968]] για το ραδιοτηλεοπτικό δίκτυο "[[BBC]]" και στο [[DVD]] "''[[History, Hits & Highlights '68–'76]]''" από την τηλεοπτική εκπομπή "''Playboy After Dark''", το [[1968]].

==Μέλη των Deep Purple==
Το **And the Address** ηχογραφήθηκε από την [[Κατάλογος μελών των Deep Purple|πρώτη γραμμή μελών]] των [[Deep Purple]]. Η σύνθεση του συγκροτήματος είχε την εξής μορφή:

* **Ροντ Έβανς** - ''φωνητικά''
* **Ρίτσι Μπλάκμορ** - ''κιθάρα''
* **Τζον Λορντ** - ''πλήκτρα''
* **Νικ Σίμπερ** - ''μπάσο''
* **Ίαν Πέις*' - *τύμπανα*

== Εξωτερικοί σύνδεσμοι ==
* [http://www.thehighwaystar.com/rosas/tab/address.htm Guitar Tabs]
* [https://www.youtube.com/watch?v=mAcqGBOZI_o&feature=kp And The Address - Deep Purple - YouTube]

==Παραπομπές==
<references />

==Πηγές==
* Shades of Deep Purple CD Booklet *2000 EMI Records*
* The Complete Deep Purple, Michael Heatley, *Reynolds & Hearn'', 2005
* And The Address by Deep Purple Songfacts

Κατηγορία:Τραγούδια των Deep Purple
Κατηγορία:Τραγούδια του 1968
Κατηγορία:Singles του 1968
Κατηγορία:Τραγούδια του 2020
Δημήτριος Κακλαμάνος

Ο **Δημήτριος Κακλαμάνος** (Ναύπλιο, 1867 &ndash; Λονδίνο, 1949) ήταν  διπλωμάτης, δημοσιογράφος και συγγραφέας καθώς και αντεπιστέλλον μέλος της Ακαδημίας Αθηνών.

Ο Κακλαμάνος υπήρξε διευθυντής της εφημερίδας Άστυ το 1892 και κατόπιν εκδότης του Νέου Άστεως 1901-1907. Διετέλεσε, επίσης, πρόξενος στην Οδησσό το 1907. Υπήρξε γραμματέας της ελληνικής πρεσβείας στο Παρίσι από το 1910 έως το 1912, επιτετραμμένος στη Ρώμη από το 1912 έως το 1914 και στην Αγία Πετρούπολη από το 1915 έως το 1916, διευθυντής του Υπουργείου Εξωτερικών από το 1914 έως το 1915, καθώς και πρεσβευτής στην Ουάσινγκτον, στην Αγία Πετρούπολη, στη Στοκχόλμη και στο Λονδίνο, αλλά και αντιπρόσωπος της Ελλάδας στο συμβούλιο της Κοινωνίας των Εθνών (ΚΤΕ).

Στις 24 Ιουλίου 1923 υπέγραψε μαζί με τον Ελευθέριο Βενιζέλο την τελική πράξη της Συνθήκη της Λωζάνης (Συνθήκη της Λωζάνης/Τελική Πράξις).

Είχε λάβει την τιμητική διάκριση του Ταξιάρχη του Τάγματος του Σωτήρος.

## Εργογραφία

Ο Κακλαμάνος, μεταξύ άλλων, εξέδωσε:

* *Νικόλαος Γύζης* (1900),  
* *Ο Βύρων εν Ελλάδι* (1908),  
* *Ιωάννης Μωρεάς* (1908),  
* *Η ζωγραφική* (1910)

## Επιπλέον βιβλιογραφία
*Π. Γ. Καλλίνικος, *Δημήτριος Κακλαμάνος: Ὁ ἄνθρωπος καὶ τὸ συγγραφικὸ ἔργο του*, Δόμος, Αθήνα 1994. ISBN 9789607217882.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες διπλωμάτες
Κατηγορία:Μέλη της Ακαδημίας Αθηνών
Κατηγορία:Ταξιάρχης του Τάγματος του Σωτήρος
Ο πύργος των Καρπαθίων

***Ο πύργος των Καρπαθίων*** (τίτλος πρωτοτύπου *Le Château des Carpathes*) είναι μυθιστόρημα του Γάλλου συγγραφέα επιστημονικής φαντασίας Ιουλίου Βερν. Δημοσιεύθηκε το έτος 1892, ενώ ήταν ήδη γραμμένο πριν το 1886. Προηγήθηκε δηλαδή χρονικά του πρωταρχικού έργου του Μπραμ Στόκερ για τον Δράκουλα (του 1897) και είναι πιθανό ότι ο Στόκερ εμπνεύσθηκε (μεταξύ άλλων) και από το βιβλίο του Βερν για το δικό του μυθιστόρημα.

## Περίληψη της πλοκής
Στο χωριό Βερστ στα Καρπάθια Όρη της Τρανσυλβανίας (τότε μέρος της Αυστροουγγαρίας), συμβαίνουν κάποια μυστηριώδη φαινόμενα και οι δεισιδαίμονες χωρικοί πιστεύουν ότι ο Σορτ (ο διάβολος) κατέχει τον πύργο. Οι δύο κατά τεκμήριο λιγότερο προληπτικοί, ο νεαρός δασοφύλακας Νικ Ντεκ και ο γιατρός Πατάκ, παρά τον φόβο τους, πηγαίνουν να δουν τι συμβαίνει και πέφτουν «θύματα» και άλλων παράξενων φαινομένων.

Ο Κόμης Φραντς ντε Τέλεκ, ένας επισκέπτης στην περιοχή, συναρπάζεται από τις ιστορίες που του διηγούνται και αποφασίζει να επισκεφθεί τον πύργο για να ερευνήσει. Ανακαλύπτει ότι ο ιδιοκτήτης του πύργου είναι ο Βαρόνος Ροδόλφος ντε Γκορτς, τον οποίο γνωρίζει. Αρκετά χρόνια πριν οι δύο τους υπήρξαν αντίζηλοι, διεκδικώντας τον έρωτα της διάσημης Ιταλίδας τραγουδίστριας της όπερας Στίλλα. Ο κόμης τώρα πιστεύει ότι η Στίλλα είναι πλέον νεκρή, αλλά βλέπει την εικόνα και τη φωνή της να έρχονται από τον πύργο των Καρπαθίων. Στο τέλος αποκαλύπτεται ότι ήταν μόνο ένα είδος ολογραφικής προβολής του ειδώλου της.

## Επιστήμη και τεχνολογία
Στο μυθιστόρημα αυτό ο Ιούλιος Βερν προφητεύει την εφεύρεση του ομιλούντος κινηματογράφου και, πιθανώς, της ολογραφίας.

## Εκδόσεις στην ελληνική γλώσσα
* *Ο πύργος των Καρπαθίων*, διασκευή Γ. Τσουκαλά, εκδ. ΑΣΤΗΡ - Αλ. & Ε. Παπαδημητρίου (σειρά: Βιβλιοθήκη Ιουλίου Βερν #2), Αθήναι 1973, 170 σελίδες.
* *Ο πύργος των Καρπαθίων*, μετάφραση Χάρη Μίκογλου, εκδ. «Σ.Ι. Ζαχαρόπουλος» (σειρά: Κλασική λογοτεχνία #187), Αθήνα 1994, 288 σελίδες. ISBN 960-208-468-5.
* *Ο πύργος των Καρπαθίων*, μετάφ. Mαρίζας ντε Kάστρο, εκδ. Καστανιώτη (σειρά: Νεανική βιβλιοθήκη #112), Αθήνα 1999 (επανέκδ.), 208 σελίδες. ISBN 960-03-0358.
* *Ο πύργος των Καρπαθίων*, μετάφ. Αννίκας Φερτάκη, εκδ. «`Αγκυρα», Αθήνα 2006, 246 σελίδες. ISBN 978-960-422-417-3.
* *Ο πύργος των Καρπαθίων*, μετάφ. `Αννας Ζερβού, εκδ. Ερατώ, Αθήνα 2007, 318 σελίδες. ISBN 978-960-229-161-0.

## Παραπομπές


## Πηγές
* Μανιμάνης, Βασίλειος Ν. : «Ο Ιούλιος Βερν και η εισαγωγή της Επιστήμης στη λογοτεχνία», *[[Περισκόπιο της Επιστήμης]]*, τεύχος 217 (Μάιος 1998), σελ. 20 κ.ε.
* Taves, Brian & Michaluk, Stephen: *THE JULES VERNE ENCYCLOPEDIA*, Scarecrow Press (1996).

## Εξωτερικοί σύνδεσμοι

* Το γαλλικό πρωτότυπο στο Project Gutenberg
*  (αγγλική μετάφραση)

Πυργος των Κα
Χάντικαπ (σκάκι)

Το **χάντικαπ** στο σκάκι (που μεταφράζεται σε *διαφορά* ή *μειονέκτημα* ή *εμπόδιο*) είναι η βοήθεια που δίνει ένας ισχυρός παίκτης προς έναν πιο αδύναμο αντίπαλό του ώστε να έχει την ευκαιρία να τον κερδίσει. Υπάρχει μια ποικιλία από τα μειονεκτήματα αυτά, όπως η "διαφορά υλικού" (ο δυνατότερος παίκτης αφαιρεί από την διάταξή του έναν συγκεκριμένο πεσσό ή και περισσότερους πεσσούς), οι "επιπλέον κινήσεις" (ο πιο αδύναμος παίκτης ξεκινά παίζοντας έναν συμφωνημένο αριθμό κινήσεων στην αρχή της παρτίδας), ο "επιπλέον χρόνος" στο χρονόμετρο, και κάποιοι "ειδικοί όροι" (όπως η απαίτηση να επιτευχθεί ματ από τον ισχυρό παίκτη με ένα συγκεκριμένο κομμάτι ή πιόνι). Είναι επίσης δυνατές και διάφορες παραλλαγές των βοηθημάτων αυτών, για παράδειγμα, αντί για "πιόνι και κίνηση" μπορεί να συμφωνηθεί "πιόνι και δύο κινήσεις".

## Χρήση
Τα χάντικαπ ήταν αρκετά δημοφιλή τον 18ο και 19ο αιώνα, όταν το σκάκι παιζόταν συχνά με στοιχήματα για χρήματα, προκειμένου να παρακινηθούν οι αδύναμοι παίκτες να παίξουν τα στοιχήματα. Τέτοια μειονεκτήματα σήμερα είναι σπάνια, εκτός ίσως από τις παραχωρήσεις χρόνου. Ωστόσο, ένας κορυφαίος σκακιστικός υπολογιστής, ο Rybka, έπαιξε επιτυχημένα μια σειρά αγώνων με χάντικαπ το 2007 και το 2008 απέναντι σε ανθρώπους που ήταν μαιτρ του σκακιού.

## Είδη
Παρακάτω παρουσιάζεται η αρχική διάταξη της σκακιέρας μαζί με μια περιγραφή για μερικά είδη χάντικαπ:

## Παραπομπές


## Εξωτερικοί σύνδεσμοι
* YouTube: Βίντεο, όπου ο Φίσερ αναφέρει ότι έδωσε πλεονέκτημα ίππου σε μια σκακίστρια.

Κατηγορία:Ορολογία σκακιού
Toyota Soarer

Το **Toyota Soarer** ήταν ένα πολυτελές σπορ αυτοκίνητο, που παρήχθη από την ιαπωνική αυτοκινητοβιομηχανία Toyota, από το 1981 έως το 2005, και διατέθηκε στην Ιαπωνία. Κατασκευάστηκε σε τέσσερις διαδοχικές γενιές, όλες στην κατηγορία των personal luxury cars, δηλαδή σπορ αυτοκινήτων που έχουν ταυτόχρονη πολυτέλεια λιμουζίνας, αλλά προσφέρονται μόνο σε 2-πορτη και 4-θέσια έκδοση. Από το 2006, έλαβε το σήμα της πολυτελέστερης θυγατρικής Lexus και μετονομάστηκε σε **Lexus LC**.

## Εξωτερικοί σύνδεσμοι
* 

Soarer
Κατηγορία:Σπορ αυτοκίνητα
Κατηγορία:Αυτοκίνητα πολυτελείας
Bentley Flying Spur

Η **Bentley Flying Spur** είναι ένα μεγάλων διαστάσεων υπερπολυτελές αυτοκίνητο της κατηγορίας F, που παράγεται από τη βρετανική αυτοκινητοβιομηχανία Bentley, από το 2013 έως σήμερα, σε δύο γενιές. Πρόκειται ουσιαστικά για μια βελτιωμένη εκδοχή της προκατόχου Bentley Continental Flying Spur, που με τη σειρά της ήταν η 4-πορτη σεντάν εκδοχή του coupé Bentley Continental GT πρώτης γενιάς. Ταυτόχρονα, η αρχική Flying Spur ήταν η 4-πορτη σεντάν εκδοχή της δεύτερης γενιάς της Continental GT, που εισήχθη στις αρχές του 2011.

Τον Ιούνιο του 2019, μπήκε στην παραγωγή η δεύτερη γενιά της Flying Spur.

Flying Spur
Κατηγορία:Αυτοκίνητα πολυτελείας
Κατηγορία:Βρετανικά αυτοκίνητα
Νογέρα

Το όνομα **Νογέρα** (*Noguera* στα καταλανικά, ισπανικά και βασκικά) μπορεί να αναφέρεται στα παρακάτω:

* Νογέρα (Κομητεία) στην επαρχία της Λιέιδα στην Καταλονία.
* Στους ποταμούς που φέρουν το όνομα αυτό:
** Νογέρα Παλιαρέζα
** Νογέρα Ριβαργοσάνα
Νογέρα Ριβαγορσάνα

Ο ποταμός **Νογέρα Ριβαγορσάνα** (στα καταλανικά *Noguera Ribagorçana, *που σημαίνει *Νογέρα της Ριμπαγόρσας*) πηγάζει στην κοιλάδα του Αράν κι αφού διασχίσει 133 χιλιόμετρα, συμπίπτοντας πρακτικά με τα πολιτικά σύνορα των αυτόνομων περιοχών της Καταλωνίας και της Αραγωνίας, καταλήγει στον ποταμό Σέγρε κοντά στο Κορβίνς.

Αποτελεί έναν από τους τρεις κύριους παραποτάμους του Σέγρε και γεωγραφικά ανήκει στην ευρύτερη κοιλάδα του ποταμού Έβρου.

## Πηγές
*http://www.enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0046255.xml?s.q=Noguera+ribagorcana

## Εξωτερικοί σύνδεσμοι
* 

Κατηγορία:Ποταμοί της Ισπανίας
Νογέρα Παλιαρέζα

μικρογραφία|Ο ποταμός Νογέρα Παλιαρέζα στην ευρύτερη κοιλάδα του ποταμού Έβρου

Ο ποταμός **Νογέρα Παλιαρέζα** (στα καταλανικά *Noguera Pallaresa* και στα οξιτανικά *arriu Noguèra Palharesa*) πηγάζει στην Κοιλάδα του Αράν κι αφού διατρέξει τις περιοχές της Κοιλάδας του Αράν, Άνω Παλιάρς, Κάτω Παλιάρς και Νογέρα και διανύσει μια απόσταση 154 χιλιομέτρων, χύνεται στον ποταμό Σέγρε μέσω της τεχνητής λίμνης της Καμαράζα.

Σε αυτόν καταλήγει ο χείμαρρος Νογέρα ντε Καρδός στον οποίο με τη σειρά του καταλήγει ο χείμαρρος Νογέρα ντε Βαλφερέρα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ισπανίας
Ντούσαν Μιτόσεβιτς

Ο **Ντούσαν Μιτόσεβιτς** (σέρβικα: *Душан Митошевић*, 17 Δεκεμβρίου 1949 - 1 Ιανουαρίου 2018) ήταν Σέρβος ποδοσφαιριστής καθώς και προπονητής ποδοσφαίρου.
Κατά τη διάρκεια της αγωνιστικής του καριέρας αγωνίσθηκε στη θέση του κεντρικού επιθετικού, αναδεικνυόμενος σε σπουδαίο σκόρερ.
Έχει κατακτήσει συνολικά 9 τίτλους σαν προπονητής, ενώ τέσσερις συνεχόμενες φορές έχει αναδειχθεί καλύτερος προπονητής της χρονιάς.
Όλες οι διακρίσεις του αποκτήθηκαν στο Κυπριακό Πρωτάθλημα. Το 1998 κατέκτησε το νταμπλ με το σύλλογο της Ανόρθωσης. Απεβίωσε στις 1 Ιανουαρίου 2018 από καρκίνο.

## Ποδοσφαιριστής
ο Μιτόσεβιτς γεννήθηκε στις 17 Δεκεμβρίου του 1949 στο χωριό Žitište της πρώην ενιαίας Γιουγκοσλαβίας. Έπαιξε κατά σειρά σε Mladi Radnik (1967-1970), FK Smederevo (1970-1975, 96 συμμετοχές-42 γκολ), Ραντνίσκι Νις (1975-1981, 142 συμμετοχές-48 γκολ),
Nimes Olympique (1981-1982, 18-3), Ραντνίσκι Νις (1982-1983, 57-28) και στον Ηρακλή Θεσσαλονίκης (1983-1984, 26-7).

## Προπονητής
Εργάσθηκε στους συλλόγους FK IM Rakovica (1986-1988), FK Smederevo (1988-1990), Jasterbac Nis (1990-1991), FK Rad (1991-1993), Αναγέννηση Γιαννιτσών (1993-1994) ,στον Ηρακλή Θεσσαλονίκης (1994-1996),
στην Ανόρθωση Famagusta (1996-2001), στην ΑΕΚ Λάρνακας (2001-2002), στον Απόλλωνα Λεμεσού (2002-2003), στη FK Zemun (2003-2004),
στον Πανσερραϊκό (2004-2006), στην κυπριακή ΑΠΟΠ Πέγειας Κινύρας (2007), στην Αναγέννηση Καρδίτσας (2008-2009), στον Ερμή Αραδίππου (2009-2010),
στον Άρη Λεμεσού και στον Πιερικό (2012-2013).

## Τίτλοι
* 4 φορές βραβεύθηκε σαν "προπονητής της χρονιάς" (1997-2000)
* 4 Πρωταθλήματα Α΄κατηγορίας ΚΟΠ (1997-2000)
* 1 Πρωτάθλημα Β΄κατηγορίας (2011)
* 1 Κύπελλο ΚΟΠ (1998)
* 3 Σούπερ Καπ ΚΟΠ (1998-2000)

## Πηγές
* Διεθνής αθλητική ιστοσελίδα

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Πιερικού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Σέρβοι προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΦΚ Ραντ Βελιγραδίου
Κατηγορία:Ποδοσφαιριστές ΦΚ Ραντνίτσκι Νις
Κατηγορία:Ξένοι ποδοσφαιριστές στην Ελλάδα
Ολυμπιακό στάδιο του Μονάχου

Το **Ολυμπιακό στάδιο του Μονάχου** (γερμανικά: *Olympiastadion*) είναι στάδιο το οποίο βρίσκεται στο Μόναχο της Γερμανίας. Το στάδιο κατασκευάστηκε ως το κύριο στάδιο των Ολυμπιακών Αγώνων του 1972. Το στάδιο επίσης έχει φιλοξενήσει σημαντικούς ποδοσφαιρικούς αγώνες, όπως τον τελικό του Mουντιάλ του 1974 και του Euro του 1988, καθώς και τους τελικούς του Τσάμπιονς Λιγκ το 1979, το 1993 και το 1997. Το γήπεδο ήταν έδρα της Μπάγερν Μονάχου και του Μόναχο 1860 από το 1972 μέχρι το 2005, όταν ολοκληρώθηκε το Allianz Arena.

Το στάδιο έχει χαρακτηριστικούς μεγάλους κυρτούς θόλους από ακρυλικό τζάμι το οποίο σταθεροποιείται από ατσάλινα καλώδια. Είναι η πρώτη φορά που χρησιμοποιήθηκε ακρυλικό τζάμι σε μεγάλη κλίμακα. Η ιδέα πίσω από αυτό το σχέδιο ήταν το γήπεδο να μοιάζει με τις Άλπεις. Το στάδιο κατασκευάστηκε από την Bilfinger την περίοδο 1968-1972 σε ένα σκάμμα το οποίο είχε δημιουργηθεί κατά τη διάρκεια των συμμαχικών βομβαρδισμών της πόλης στον Β΄ Παγκόσμιο Πόλεμο, διευκολύνοντας την κατασκευή.

## Παραπομπές


Κατηγορία:Στάδια ποδοσφαίρου στη Γερμανία
Κατηγορία:Αθλητικές εγκαταστάσεις Θερινών Ολυμπιακών Αγώνων 1972
Κατηγορία:Μόναχο
Κατηγορία:Μόναχο 1860
Κατηγορία:Μπάγερν Μονάχου
Κατηγορία:Στάδια Παγκοσμίου Κυπέλλου Ποδοσφαίρου 1974
Μιχάλης Αναστασιάδης

Ο λογοτέχνης και ποιητής **Μιχάλης Αναστασιάδης** γεννήθηκε το 1939 στη Γρανίτσα Ευρυτανίας και απεβίωσε το 2012 στην Αθήνα.  

Ο πατέρας του, μικρασιατικής καταγωγής, υπηρέτησε ως δάσκαλος στη Γρανίτσα, όπου νυμφεύτηκε τη Μαρία Παπαντωνίου, που ήταν συγγενής του ποιητή, πεζογράφου και δημοσιογράφου Ζαχαρία Παπαντωνίου (1877-1940) και απέκτησαν 4 παιδιά, τρία αγόρια κι ένα κορίτσι. Όταν πέθανε ο πατέρας του, η οικογένεια μετακόμισε στην Αμφιλοχία Αιτωλοακαρνανίας, όπου ο Μιχάλης τέλειωσε τις πέντε πρώτες τάξεις του Γυμνασίου. Το 1958 η οικογένεια εγκαταστάθηκε στην Αθήνα. Εκεί ολοκλήρωσε τις γυμνασιακές και πανεπιστημιακές του σπουδές. 

## Σπουδές και επαγγελματική εξέλιξη
Ήταν κάτοχος δύο πτυχίων: του Παντείου Πανεπιστημίου και της Νομικής του Πανεπιστημίου Αθηνών. Υπηρέτησε ως έφεδρος ανθυπολοχαγός σε διάφορες μονάδες του στρατού. Υπηρέτησε στο Υπουργείο Οικονομικών, σε υπηρεσίες του Γενικού Λογιστηρίου του Κράτους. Τα τελευταία χρόνια της καριέρας του υπηρέτησε στην Υπηρεσία Εντελλομένων Εξόδων του Υπουργείου Δικαιοσύνης. 

Κατά τη δικτατορία του Παπαδόπουλου απολύθηκε λόγω των πολιτικών του ιδεών. Δικαιώθηκε από το Συμβούλιο Επικρατείας και επανήλθε στη θέση του. Μετά τη μεταπολίτευση, ήρθε σε σύγκρουση με τους ιθύνοντες του Υπουργείου Οικονομικών ( ΓΛΚ) και του κοινοποιήθηκε δυσμενής μετάθεση, για την οποία αντέδρασε με απεργία πείνας πολλών ημερών. Στο  Γ.Λ.Κ  συνδικαλίστηκε. Οι ομιλίες του τόσο στο συνδικαλιστικό πεδίο, όσο και στην φιλολογική αίθουσα του Παρνασσού, όπου μίλησε για τον Ζαχαρία Παπαντωνίου, ήταν σημαντικές. Ήταν μέλος της εταιρίας Ελλήνων λογοτεχνών από το 1960.

## Το λογοτεχνικό του έργο

Ως ποιητής πρωτοεμφανίστηκε το 1960, δημοσιεύοντας ποιήματά του σε διάφορα λογοτεχνικά περιοδικά. Η πρώτη του ποιητική συλλογή με τίτλο "Η Πρώτη Άνοιξη" δημοσιεύτηκε το 1961 (επανέκδοση Λευκωσία 1970). Το 1962 δημοσιεύει την ποιητική συλλογή΄"Η Δεύτερη Άνοιξη" η οποία επανεκδόθηκε το 1972, τύποις Ασκληπιός. Έκτοτε δημοσιεύτηκαν οι ποιητικές του συλλογές: Κούλα, Εωσφόρος - Καταραμένοι Άγγελοι ( Λευκωσία 1971), Ακροκόρινθος, Γκουεβάρα, Έρη, Το μαστίγιο, Ελεγεία του χωρισμού, Ακροκέραμα. 

Το 1978 δημοσιεύεται από τις εκδόσεις "Δρυμός" η ποιητική του αφιέρωση στο συμπατριώτη και συγχωριανό του Στέφανο Γρανίτσα (1880-1915) με τίτλο: Τραγούδι στον τάφο του Στέφανου Γρανίτσα. Το 1984 εκδίδει την ποιητική του συλλογή: "Ειδήσεις". Εκδόσεις "Δρυμός"

## Πηγές - Παραπομπές

# Εκδόσεις "ΔΡΥΜΟΣ" (Πληροφορίες για όλα τα βιβλία του Μιχάλη Αναστασιάδη από τον εκδοτικό οίκο Δρυμός).
# Κατάλογος OPAC εθνικής βιβλιοθήκης
# Αρχείο και Βιβλιοθήκη Ένωσης Ελλήνων Λογοτεχνών

Κατηγορία:Έλληνες ποιητές
Κατηγορία:Νεοέλληνες ποιητές
Αρνέμπ

Ο **Αρνέμπ** ή **α (άλφα) Λαγωού** είναι ο φωτεινότερος αστέρας στον αστερισμό Λαγωό. Είναι τριπλός αστέρας (τριπλό σύστημα αστέρων) με κυριότερο μέλος λευκό υπεργίγαντα αστέρα. Το φαινόμενό του μέγεθος είναι 2,59. Το ιδιαίτερο όνομα Αρνέμπ (أرنب) στην αραβική γλώσσα σημαίνει λαγός.

Ο κύριος αστέρας έχει πολύ μεγάλη μάζα, περίπου 14 φορές τη μάζα του Ήλιου, και 129 φορές μεγαλύτερη διάμετρο, η οποία μετρήθηκε συμβολομετρικώς. Η πραγματική θερμοκρασία του εξωτερικού περιβλήματός του είναι περίπου 6.850 ± 80 Κ, οπότε η πραγματική του λαμπρότητα είναι 32 χιλιάδες φορές μεγαλύτερη από τη λαμπρότητα του Ήλιου. Από το 1943 το φάσμα του Αρνέμπ χρησιμεύει ως ένα από τα σταθερά πρότυπα σύμφωνα με τα οποία ταξινομούνται οι άλλοι αστέρες ως προς τον φασματικό τους τύπο.

Ο κύριος αστέρας του α Λαγωού είναι γηρασμένος, αν και η ηλικία του είναι μόλις 13 εκατομμύρια έτη, 300 και πλέον φορές μικρότερη από την ηλικία του Ήλιου. Μπορεί να έχει ήδη περάσει τη φάση της μέγιστης διογκώσεώς του και τώρα να συρρικνώνεται και να θερμαίνεται, όντας στις τελευταίες φάσεις της αστρικής του εξελίξεως. Δεν αποκλείεται όμως και να βρίσκεται ακόμα στη φάση της διαστολής του σε υπεργίγαντα. Αναμένεται, με βάση τη μάζα του, να τελειώσει τη ζωή του με μία έκρηξη υπερκαινοφανούς.

## Δείτε επίσης
* Κατάλογος αστέρων του Λαγωού

Κατηγορία:Υπεργίγαντες αστέρες τύπου F
Κατηγορία:Τριπλά αστρικά συστήματα
Κατηγορία:Λαγωός (αστερισμός)
Ghost in the Ruins

Το **Ghost in the Ruins** είναι ζωντανά ηχογραφημένο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Δεκέμβριο του 1995 μέσω της δισκογραφικής εταιρείας "SPV/Steamhammer". Επανεκδόθηκε το 2011 από την "EarMusic" με επιπλέον κομμάτια την ζωντανή εκτέλεση του "*Devastation*" και την ακουστική εκτέλεση του "*Stare into The Sun*".
Ο δίσκος είναι αφιερωμένος στην μνήμη του κιθαρίστα Κρις Όλιβα κάτι που αναφέρεται και στο εξώφυλλο του. Οι ηχογραφήσεις που περιλαμβάνονται στο άλμπουμ προέρχονται από συναυλίες των Savatage κατά την περίοδο 1987 - 1990 και πιο συγκεκριμένα το "*City Beneath the Surface*" είναι ηχογραφημένο στο "The Ritz" της Νέας Υόρκης το 1990, τα επόμενα τρία κομμάτια στο "Spectrum Coliseum" της Φιλαδέλφεια το 1988, το "*Gutter Ballet*" στο "Los Angeles Palace" το 1990, το "*When the Crowds Are Gone*" στο "Hollywood Palace" την ίδια χρονιά, τα "*Of Rage and War*", "*Hounds*" και "*Hall of the Mountain King*" στο "Lamour" του Μπρούκλιν το 1990, τα "*The Dungeons Are Calling*" και "*Sirens*" στο 'Nassau Coliseum" του Λονγκ Άιλαντ το 1988, η εισαγωγή στο "*Hall of the Mountain King*" στο "Agora" του Κλίβελαντ το 1987 και το ορχηστρικό κομμάτι με το οποίο κλείνει ο δίσκος στο "Hollywood Palace" το 1990.

## Τραγούδια
1. **City Beneath the Surface** *(J.Oliva, C.Oliva)* - 5:49
2. **24 Hrs. Ago** *(J.Oliva, C.Oliva, O'Neill)* - 4:48
3. **Legions** *(J.Oliva, C.Oliva)* - 5:06
4. **Strange Wings** *(J.Oliva, C.Oliva, O'Neill)* - 4:01
5. **Gutter Ballet** *(J.Oliva, C.Oliva, O'Neill)* - 6:14
6. **When the Crowds Are Gone** *(J.Oliva, C.Oliva, O'Neill)* - 7:10
7. **Of Rage and War** *(J.Oliva, C.Oliva, O'Neill)* - 4:29
8. **The Dungeons Are Calling** *(J.Oliva, C.Oliva, Collins)* - 4:48
9. **Sirens** *(J.Oliva, C.Oliva)* - 3:37
10. **Hounds** *(J.Oliva, C.Oliva, O'Neill)* - 7:20
11. **Criss intro** *(C.Oliva)* - 1:13
12. **Hall of the Mountain King** *(J.Oliva, C.Oliva, Middleton, O'Neill)* - 6:38
13. **Post Script** *(instrumental)* - 1:42

## Τα μέλη του συγκροτήματος
To "*Ghost in the Ruins*" ηχογραφήθηκε από τους εξής μουσικούς:
* Τζον Όλιβα - πλήκτρα, φωνητικά, κιθάρα
* Κρις Όλιβα - κιθάρα
* Κρις Κάφερι - κιθάρα
* Τζόνι Λι Μίντλτον - μπάσο
* Στιβ Γουόχολζ - τύμπανα

## Παραπομπές


## Πηγές
* Ghost in the Ruins - Savatage | Songs, Reviews, Credits, Awards | AllMusic
* Savatage - Ghost in the Ruins (album review ) | Sputnikmusic
* Savatage - Ghost in the Ruins - Encyclopaedia Metallum: The Metal Archives
* Savatage - Ghost in the Ruins - Metal Storm

Κατηγορία:Δισκογραφία των Savatage
Κατηγορία:Άλμπουμ του 1995
Σεντ Μίρεν ΦΚ

Η **Σεντ Μίρεν** είναι σκωτσέζικη επαγγελματική ποδοσφαιρική ομάδα, με έδρα το Πέισλι στο Ρένφριουσάιρ. Ιδρύθηκε το 1877 και έχει δύο παρατσούκλια, το "Buddiews" ("Φιλαράκια") και Saints (Άγιοι). 

Έχει κερδίσει το Κύπελλο Σκωτίας 3 φορές (1926, 1959, 1987), το Λιγκ Καπ Σκωτίας το 2013 και το Κύπελλο του Ρένφριουσάιρ 54 φορές. Έχει συμμετάσχει 4 φορές σε ευρωπαϊκές διασυλλογικές διοργανώσεις: στο Κύπελλο Κυπελλούχων τη σεζόν 1987-88 και στο Κύπελλο ΟΥΕΦΑ τις σεζόν 1980-81, 1983-84, 1985-86.

Έδρα της ομάδας είναι το Σεντ Μίρεν Παρκ, το οποίο από το 2009 αναφέρεται στο 8.023 θέσεων στάδιο που βρίσκεται στο Γκρίνχιλ Ρόουντ, στο Πέισλι. Μεταξύ 1894-2009, το όνομα Σεντ Μίρεν Παρκ, ανταποκρινόταν στο πρώην γήπεδο της ομάδας που βρισκόταν στην τότε οδό Λαβ.

## Παραπομπές


Κατηγορία:Ποδοσφαιρικές ομάδες Σκωτίας
Κατηγορία:Ιδρύσεις ποδοσφαιρικών ομάδων το 1877
Καστρί Αττικής

Το **Καστρί** είναι τοποθεσία και οικισμός στα βόρεια προάστια της Αθήνας που βρίσκεται μεταξύ Εκάλης, Πολιτείας και Νέας Ερυθραίας. Η περιοχή ανήκε διοικητικά στην κοινότητα Κηφισιάς μέχρι το 1934, χρονιά που υπήχθη στην κοινότητα Νέας Ερυθραίας. Το 1937 όμως πέρασε ξανά στην κοινότητα Κηφισιάς. Το 1948 πέρασε εκ νέου στην κοινότητα Νέας Ερυθραίας. Το 1951 η περιοχή αναγνωρίστηκε επίσημα ως οικισμός του Δήμου Κηφισιάς. Το 1960 ο οικισμός καταργήθηκε και προσαρτήθηκε στη Νέα Ερυθραία. Σήμερα υπάγεται πλέον στον ενιαίο καλλικρατικό Δήμο Κηφισιάς, που απορρόφησε την Εκάλη και τη Νέα Ερυθραία από το 2010.

Στο Καστρί διαμένουν πολλοί πρώην και νυν πολιτικοί, γνωστοί καλλιτέχνες και επιχειρηματίες σε κατοικίες υψηλού επιπέδου. Απέκτησε ιδιαίτερη φήμη ως τόπος κατοικίας του Γεωργίου Παπανδρέου. Ο *Γέρος της Δημοκρατίας* στις αρχές της δεκαετίας του 1930 αγόρασε μία μεγάλη έκταση στην οποία οικοδόμησε την γνωστή *βίλα Γαλήνη* στην οποία ζούσε, ενώ αργότερα στο συγκρότημα Παπανδρέου προστέθηκαν και άλλα οικήματα και μεζονέτες γύρω από τη βίλα. Σήμερα σε ένα από αυτά τα οικήματα πέριξ της βίλας ζει ο πρώην πρωθυπουργός Γιώργος Παπανδρέου, ενώ σε μία μεζονέτα η αδελφή του Σοφία. Η ίδια η βίλα Γαλήνη έχει ανακηρυχθεί από το υπουργείο Πολιτισμού *ακίνητο μεγάλης ιστορικής αξίας*.

Tο 2014 μεγάλο δημοσιογραφικό ενδιαφέρον προκάλεσε το γεγονός ότι η Σοφία Παπανδρέου νοίκιασε μία από τις μεζονέτες στον Πρίγκιπα Νικόλαο, γιο του τέως βασιλιά Κωνσταντίνου.

## Ιστορικά γεγονότα
Στην βίλα Γαλήνη φιλοξενήθηκε το Υπουργικό Συμβούλιο κατά τη διάρκεια των Δεκεμβριανών. Τότε μάλιστα μέλη της ΟΠΛΑ προσπάθησαν να εισβάλουν στο σπίτι με χειροβομβίδα, αλλά απέτυχαν λόγω της αντίδρασης της ισχυρής αστυνομικής φρουράς.

Στο Καστρί φιλοξενήθηκαν κατά καιρούς πολλοί διάσημοι παγκόσμιοι ηγέτες, όπως ο Ουίνστον Τσώρτσιλ, ο Φρανσουά Μιτεράν κ.ά.

## Παραπομπές


Κατηγορία:Δήμος Κηφισιάς
Αντωνίνος Λιβεράλις

Ο **Αντωνίνος Λιβεράλις** (Antoninus Liberalis) ήταν μυθογράφος του 2ου ή 3ου μ.Χ. αιώνα. Έγραψε στα ελληνικά, βασιζόμενος σε έργα προγενεστέρων του, μια συλλογή σπάνιων μύθων με τίτλο *Μεταμορφώσεων Συναγωγή*.
## Βιογραφία

Για την ζωή του δεν είναι απολύτως τίποτα γνωστό. Εικάζεται μόνον ότι ήταν μορφωμένος απελεύθερος δούλος, ότι έζησε την εποχή των Αντωνίνων ή των Σεβήρων, ότι καταγόταν από κάποια περιοχή της Ανατολικής Μεσογείου (με πιθανότερες την Αίγυπτο, την Κρήτη ή την Μικρά Ασία). 
Δε γνωρίζουμε επίσης αν, εκτός από τις "Μεταμορφώσεις", έγραψε και κάτι άλλο.
## Μεταμορφώσεων Συναγωγή
Η *Μεταμορφώσεων Συναγωγή* διασώθηκε σε ένα και μοναδικό βυζαντινό χειρόγραφο του 9ου αιώνα που φυλάσσεται σήμερα στην πανεπιστημιακή βιβλιοθήκη της Χαϊδελβέργης. Περιλαμβάνει 41 ιστορίες στις οποίες άνθρωποι (ή σπανιότερα ζώα) μεταμορφώνονται σε ζώα (συνήθως πουλιά), φυτά, πέτρες ή βράχους, άστρα και σε μια περίπτωση σε ηχώ. Κάποιες φορές αλλάζουν φύλο, εξαφανίζονται ή γίνονται αθάνατοι.

Κάθε ιστορία φέρει τίτλο και υπότιτλο. Στον υπότιτλο αναφέρεται ο ποιητής ή ο μυθογράφος και το έργο του από το οποίο ο Αντωνίνος άντλησε τα στοιχεία για τον μύθο που διηγείται. Δε γνωρίζουμε αν τους υπότιτλους αυτούς τους έθεσε ο ίδιος εξαρχής ή αν είναι δουλειά κάποιου μεταγενέστερου αντιγραφέα ή σχολιαστή του χειρογράφου. Με τον τρόπο αυτό πάντως διασώθηκαν τα ονόματα ορισμένων αρχαίων ποιητών για τους οποίους δε γίνεται μνεία πουθενά αλλού.

Το έργο του Αντωνίνου (αρχαίο κείμενο και νεοελληνική απόδοση) κυκλοφόρησε το 2003 από τις εκδόσεις Κάκτος.

## Παραπομπές



κατηγορία:Αρχαίοι Έλληνες μυθογράφοι
Νιχάλ

Ο **Νιχάλ** ή **β Λαγωού** είναι διπλός αστέρας  σε απόσταση περίπου 160 έτη φωτός (49 παρσέκ ) από τη Γη. Έχει ένα εμφανές οπτικό μέγεθος 2,84. Η μάζα αυτού του αστεριού είναι 3,5 φορές η μάζα του ήλιου και έχει ηλικία περίπου 240 εκατομμυρίων ετών. Βρίσκεται στον αστερισμό του Λαγωού.

Κατηγορία:Αστέρες με ονομασία κατά Bayer
Κατηγορία:Γίγαντες αστέρες τύπου G
Κατηγορία:Πολλαπλά αστρικά συστήματα
Κατηγορία:Λαγωός (αστερισμός)
Δήμητρα Παπαδήμα

Η **Δήμητρα Παπαδήμα** (Αθήνα, 24 Σεπτεμβρίου 1963) είναι Ελληνίδα ηθοποιός και συγγραφέας.

## Προσωπική ζωή
Από το 1991 είναι ζευγάρι με τον ηθοποιό Γιάννη Μποσταντζόγλου και έχουν αποκτήσει μια κόρη, τη Θαλασσινή (γεν. 12 Δεκεμβρίου 1995), που είναι επίσης ηθοποιός.

## Φιλμογραφία

## Πηγές
* Ιστοσελίδα για την 7η Τέχνη και τα θεάματα

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Πτολεμαίος Χέννος

Ο **Πτολεμαίος Χέννος** (ή *Πτολεμαίος του Ηφαιστίωνος*) ήταν Αλεξανδρινός γραμματικός και μυθογράφος του 2ου μ.Χ. αιώνα.

Έγραψε, σύμφωνα με τον Σουίδα, τον *Ανθόμηρο* (ένα έπος 24 ραψωδιών), την *Σφίγγα* (ένα ιστορικό δράμα) και το *Περί παραδόξου ιστορίας*. Το τελευταίο φαίνεται να είναι το ίδιο έργο με την *Καινή Ιστορία* (μια συλλογή σπάνιων μυθολογικών παραλλαγών, παράδοξων ιστοριών και ιστορικών ανεκδότων), σύντομη επιτομή της οποίας διέσωσε ο Πατριάρχης Φώτιος στην περίφημη ''Βιβλιοθήκη'' του.
Όλα τα υπόλοιπα έργα του έχουν χαθεί.

Τέλος, ο Πτολεμαίος Χέννος φαίνεται ότι είναι το ίδιο πρόσωπο με τον Πτολεμαίο εκ Κυθήρων που, σύμφωνα με την Σούδα και πάλι, έγραψε για την "ψαλακάνθη" (ένα μυθικό βότανο με θαυμαστές δυνάμεις).
## Παραπομπές


κατηγορία:Αρχαίοι Έλληνες μυθογράφοι
Τζεφ Λούμις

Ο **Τζεφ Λούμις** (*αγγλ. "Jeff Loomis"*, 14 Σεπτεμβρίου 1971) είναι Αμερικάνος κιθαρίστας της χέβι μέταλ μουσικής, γνωστός για την συνεργασία του με το συγκρότημα των Nevermore.

## Καριέρα
Ο Λούμις γεννήθηκε στο Ουισκόνσιν το 1971 και ξεκίνησε να παίζει κιθάρα κατά τα εφηβικά του χρόνια. Οι κύριες επιρροές του ήταν ο Yngwie Malmsteen, ο Μπράιαν Μέι και ο Μάρτι Φρίντμαν. Στα δεκαέξι του χρόνια κέρδισε τον τοπικό διαγωνισμό "Guitar Wars" και έκανε οντισιόν για να ενταχθεί στους Megadeth πριν τις ηχογραφήσεις του "*[[So Far, So Good... So What!]]*", αλλά το νεαρό της ηλικίας του αποτέλεσε βασικό κριτήριο για την μη ένταξη του στο συγκρότημα.

Το 1990 του προτάθηκε να γίνει μέλος των Sanctuary, αλλά μετά από τέσσερις μήνες το συγκρότημα διαλύθηκε λόγω πιέσεων από την δισκογραφική τους εταιρεία να ακολουθήσουν μία πιο εμπορική κατεύθυνση.

Μετά την διάλυση του συγκροτήματος, ο Λούμις, ο τραγουδιστής Γουόρελ Ντέιν και ο μπασίστας Τζιμ Σέπαρντ σχημάτισαν τους Nevermore, με τον κιθαρίστα να αναλαμβάνει βασικό συνθετικό ρόλο. Οι Nevermore κυκλοφόρησαν τα "*[[Nevermore (άλμπουμ)|Nevermore]]*" και "*[[The Politics of Ecstasy]]*" πριν γνωρίσουν επιτυχία στους κύκλους του heavy metal με τα άλμπουμ "*[[Dreaming Neon Black]]*" και "*[[Dead Heart In A Dead World]]*". Οι επτάχορδες κιθάρες και η ιδιαίτερη τεχνική του, προσέθεσαν στους Nevermore τον ήχο με τον οποίο έγιναν γνωστοί. Μετά τους δίσκους "*[[Enemies of Reality]]*", "*[[This Godless Endeavor]]*" και "*[[The Obsidian Conspiracy]]*", ο Λούμις μαζί με το ντράμερ Βαν Γουίλιαμς αποχώρησαν από το συγκρότημα.

Στις 30 Σεπτεμβρίου 2008, κυκλοφόρησε μέσω της "Century Media" το πρώτο προσωπικό άλμπουμ του Λούμις με τίτλο "*Zero Order Phase*". Ακολούθησε το "*Plains of Oblivion*", τέσσερα χρόνια αργότερα, καταφέρνοντας να μπει στο Billboard 200. Στον δίσκο συμμετείχαν ο Κρις Πόλαντ, ο Μάρτι Φρίντμαν, ο Ατίλα Βέρες, ο Τόνι ΜακΑλπάιν, κ.α..

Ο Τζεφ Λούμις, κατά το παρελθόν, έγραφε κάθε μήνα την στήλη "Merchant of Menace" στο περιοδικό "Guitar World", όπου απαντούσε σε ερωτήσεις για τραγούδια των Nevermore.

Το Νοέμβριο του 2014, ανακοινώθηκε ότι ο Λούμις έγινε μέλος των Arch Enemy, αντικαθιστώντας το Νικ Κορντλ, με πρώτη εμφάνιση του στην ευρωπαϊκή περιοδεία του συγκροτήματος στα τέλη του μήνα.

## Δισκογραφία

## Παραπομπές


## Πηγές
* Jeff Loomis - Biography - Jeff Loomis Official Site
*  Jeff Loomis - Discography - Jeff Loomis Official Site
* Jeff Loomis - Biography - Metal Storm
* Jeff Loomis - Encyclopaedia Metallum: The Metal Archives

## Εξωτερικοί σύνδεσμοι
* Jeff Loomis Official Site
* Jeff Loomis | Facebook
* Jeff Loomis (jeff_loomis) on Twitter

Κατηγορία:Αμερικανοί κιθαρίστες
Κατηγορία:Ροκ μουσικοί
Black Rain

**Black Rain** είναι ο τίτλος του ένατου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Μάιο του 2007 από την "Epic Records". Επίσης, κυκλοφόρησε σε περιορισμένη έκδοση με ένα επιπλέον CD το οποίο περιελάμβανε τρία ζωντανά ηχογραφημένα τραγούδια και τρία b-side από τα σινγκλ του δίσκου, τα οποία ήταν τα "*I Don't Wanna Stop*", "*Not Going Away*" και "*Black Rain*".

Οι κριτικές για τον δίσκο ήταν ανάμεικτες, με το "Allmusic" να του δίνει 3,5 αστέρια με άριστα τα πέντε και το "Ultimate Guitar" 8,8 με άριστα το 10, αλλά το "Metal Storm" να το βαθμολογεί με 7,3/ 10.

Το άλμπουμ σκαρφάλωσε στην τρίτη θέση του Billboard πουλώντας πάνω από 150.000 αντίτυπα κατά την πρώτη εβδομάδα κυκλοφορίας του και σχεδόν 47.000 κατά τη δεύτερη, πέφτοντας στη δέκατη θέση. Έχει βραβευθεί ως χρυσό στις Ηνωμένες Πολιτείες και τον Καναδά, ενώ έφθασε στο # 2 στη Σουηδία, τη Φινλανδία και τη Νορβηγία και μπήκε στο Top-10 στη Δανία, την Αυστρία, το Ηνωμένο Βασίλειο, τη Γερμανία και τη Νέα Ζηλανδία.

## Τραγούδια
1. **Not Going Away** *(Osbourne, Wylde, Churko)* - 4:32
2. **I Don't Wanna Stop** *(Osbourne, Wylde, Churko)* - 3:59
3. **Black Rain** *(Osbourne, Wylde, Churko)* - 4:42
4. **Lay Your World on Me** *(Osbourne, Wylde, Churko)* - 4:16
5. **The Almighty Dollar** *(Osbourne, Churko)* - 6:57
6. **11 Silver** *(Osbourne, Wylde, Churko)* - 3:42
7. **Civilize the Universe** *(Osbourne, Wylde, Churko)* - 4:43
8. **Here for You** *(Osbourne, Wylde, Churko)* - 4:37
9. **Countdown's Begun** *(Osbourne, Wylde, Churko)* - 4:53
10. **Trap Door** *(Osbourne, Churko)* - 4:03

## Θέσεις τσαρτ

## Βραβεία
***Black Rain*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Πλατινένιος 

## Τα μέλη του συγκροτήματος
Το **Black Rain** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **Ρόμπ Νίκολσον** - *μπάσο*
* **Μάικ Μπόρντιν** - *τύμπανα*

## Παραπομπές


## Πηγές
* Black Rain - Ozzy Osbourne | Songs, Reviews, Credits, Awards | AllMusic
* Ozzy Osbourne - Black Rain - Reviews - Encyclopaedia Metallum
* Black Rain Review | Ozzy Osbourne | Ultimate Guitar
* Songfacts - List of songs by Ozzy Osbourne
* Ozzy Osbourne - Black Rain - Music Charts - aCharts.us
* I Don't Wanna Stop - aCharts.us

Κατηγορία:Άλμπουμ του 2007
Κατηγορία:Άλμπουμ του Ozzy Osbourne